Fredrik Luhr Dietrichson

Fredrik Luhr Dietrichson (født 1988) er en norsk musiker som spiller kontrabass og cello.

Han driver også podkasten "Lyden av Luhr", der han formidler ting som skjer på innsiden av jazzmiljøet og intervjuer musikere og kulturpersonligheter.

 Karriere 
Dietrichson har en bachelorgrad i Musikkutøvelse fra jazzlinja ved Trondheim musikkonservatorium, der han startet bandet Moskus sammen med studiekameratene Anja Lauvdal (piano) og Hans Hulbækmo (trommer). De vant plateselskapet Grappas debutantpris i 2011, i tillegg til å være finalister i JazzIntro 2012. Deres debutalbum Salmesykkel (2012) fikk gode anmeldelser. 

Dietrichson er aktiv innen en rekke band og har bidratt på totalt 31 plateutgivelser, i hovedsak innenfor sjangrene jazz og folkemusikk. Han har vært nominert til Spellemannprisen fem ganger med trioen Moskus. 

Han vant Spellemannprisen 2019, i klassen folkemusikk/tradisjonsmusikk, med gruppen Morgonrode. Han var også nominert med gruppen Moenje i samme kategori.

Han er kjent for en egenartet tone i både kontrabass- og cellospillet sitt.

I 2016 skrev og framførte han bestillingsverket «Palaver» til Sildajazz, Haugesund International Jazz Festival. Med seg hadde Dietrichson Nils Økland (hardingfele), Kim Myhr (akustisk gitar), André Roligheten (saxofoner) og Hans Hulbækmo (trommer).

Med jazzkvartetten Significant Time har han også komponert bestillingsverket Vossastubbar, basert på tekster etter Per Sivle. Verket ble framført på Vossajazz i 2017 med gjestemusikerne Ida Løvli Hidle (trekkspill) og Marius Hirth Klovning (gitar).

 Diskografi 
 2024: Vinterhagen: Veksthuset (Jazzland Recordings)
 2024: Mari Kvien Brunvold & Stein Urheim with Moskus: Barefoot in bryophyte (Hubro)
 2024: Morgonrode: Det som blir (Ta:lik)
 2023: Frode Haltli: Triptyk (Jazzland Recordings)
 2023: Significant Time: Vossastubbar (Balder)
 2023: Liv Andre Hauge Ensemble: Hva nå, ekko? (Odin)
 2022: Moskus: Papirfuglen (Hubro)
 2021: Frode Haltli: Avant Folk II (Hubro) 
 2020: Moskus: Live på Victoria (Earthly Habit)
2020: Simen Kiil Halvorsen´s Scripted Conversations: A Collection of Compositions Reflecting A Year in Life (SMEIK)
2020: Morgonrode: Du milde verden (Ta:lik)
2020: Erlend Apneseth: Fragmentarium (Hubro)
 2019: Morgonrode: Morgonrode (Ta:lik)
 2019: Hasse Farmen: Minnefelt (Farmen Grammofon)
 2019: Moenje: Klarvær (Kirkelig Kulturverksted)
 2018: Camilla Hole Trio: Halvemål (Taragot Sounds)
 2018: Moskus: Mirakler (Hubro)
 2018: Skadedyr: Musikk! (Hubro)
 2018: Frode Haltli: Avant Folk (Hubro)
 2017: Kvedarkvintetten: Julesong (Grappa)
 2016: Torstein Ekspress: Reiseliv (Just for the Records)
 2016: Significant Time: Regnbueponniens Signifikante Påskesang (Periskop Records)
 2016: Simen Kiil Halvorsens: Scriptet Conversations (AMP Music & Records)
 2016: Moskus m/ Nils Økland: Ulv Ulv (Hubro)
 2016: Skadedyr: Culturen (Hubro)
 2015: Rolf Lislevand & Bjergsted Jazzensemble: Tourdion (Inner Ear)
 2014: Moskus: Mestertyven (Hubro)
 2013: Skadedyr: Kongekrabbe (Hubro)
 2012: PGA: Corrections (Va Fongool)
 2012: Moskus: Salmesykkel (Hubro)
 2012: Wolfram: Wolfram (Va Fongool)

 Priser og utmerkelser 

2010: Sildajazzprisen
2011: Plateselskapet Grappas debutantpris, med Moskus 
2012: Finalist i Jazzintro med Moskus.
2012: Nominert til 2 Spellemannpriser (jazz + årets nykommer), med plata «Salmesykkel» av Moskus
2014: Finalist i Jazzintro med bandene PGA og Torstein Ekspress
2016: Nominert til Spellemannpris i kategorien Jazz, med plata «Ulv Ulv» av Moskus
2018: Nominert til Spellemannpris i kategorien Jazz, med plata «Mirakler» av Moskus
2020: Nominert til Spellemannpris i kategorien folkemusikk/tradisjonsmusikk, med plata Klarvær av Moenje
2020: Nominert til Spellemannpris i kategorien folkemusikk/tradisjonsmusikk, med plata Morgonrode av Morgonrode
2020: Vinner av Spellemannpris i kategorien folkemusikk/tradisjonsmusikk, med plata Morgonrode av Morgonrode

 Referanser 

Kategori:Norske jazzbassister
Kategori:Personer fra Haugesund kommune
Kategori:Fødsler i 1988